Uznesenie Okresného súdu Galanta sp. zn. 30Csp/32/2026 z 2. 6. 2026
Uznesenie Okresného súdu Galanta z 2. júna 2026, sp. zn. 30Csp/32/2026, ECLI:SK:OSGA:2026:2326201601.1

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 30Csp/32/2026 2326201601 02. 06. 2026 JUDr. Martina Ľachová ECLI:SK:OSGA:2026:2326201601.1
Uznesenie Okresný súd Galanta v spore žalobcu: EOS KSI Slovensko, s.r.o., so sídlom Prievozská 2, Bratislava, IČO 35 724 803, zast.: Remedium Legal, s.r.o., so sídlom Prievozská 2, Bratislava, proti žalovanej: A. B., nar. X.X.XXXX, bytom C. XXXX/XX, D., o zaplatenie 2.288,05 eur s prísl., takto rozhodol: I. Konanie sa zastavuje. II. Žalovanej sa nárok na náhradu trov konania nepriznáva. odôvodnenie: 1. Žalobca sa na základe skutočností uvedených v žalobe zo dňa 29.4.2026 domáhal vydania rozhodnutia, ktorým by súd uložil žalovanej povinnosť zaplatiť žalobcovi sumu 2.288,05 eur s prísl. titulom nesplateného úveru a náhradu trov konania. 2. Podaním zo dňa 26.5.2026 žalobca prostredníctvom zvoleného zástupcu (po výzve súdu) zobral žalobu v celom rozsahu späť bez uvedenia dôvodu. 3. Podľa ust. § 144 C.s.p. žalobca môže vziať žalobu späť. 4. Podľa ust. § 145 ods. 1 C.s.p. ak je žaloba vzatá späť celkom, súd konanie zastaví. 5. Podľa ust. § 146 ods. 1 veta druhá C.s.p. na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6. Vzhľadom na účinné späťvzatie žaloby zo strany žalobcu skôr, než sa začalo predbežné prejednanie sporu alebo pojednávanie, súd konanie v súlade s citovaným zákonným ustanovením zastavil. 7. O náhrade trov konania súd rozhodol podľa ust. § 256 ods. 1 v spoj. s § 262 ods. 1 C.s.p., keďže konanie bolo zastavené vzhľadom na správanie žalobcu, ktorý s podanou žalobou disponuje, žalobu vzal späť bez uvedenia dôvodu a týmto späťvzatím z procesného hľadiska zavinil zastavenie konania. Keďže žalovanej žiadne trovy konania nevznikli, súd rozhodol tak, že jej náhradu trov konania nepriznal. 8. O vrátení súdneho poplatku súd rozhodne osobitným uznesením, ktoré vydá vyšší súdny úradník. Poučenie: Proti tomuto uzneseniu môže odvolanie podať strana, v ktorej neprospech bolo uznesenie vydané, a to v lehote 15 dní od jeho doručenia na Okresnom súde Galanta.
Odvolanie len proti odôvodneniu uznesenia nie je prípustné. V odvolaní sa popri všeobecných náležitostiach podania (označenie súdu, ktorému je určené, kto ho robí, ktorej veci sa týka, čo sa ním sleduje, spisová značka konania, podpis) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

Zdroj: KAUZIS.SK – https://www.kauzis.sk/judikatura/r/ECLI:SK:OSGA:2026:2326201601.1 (dáta aktuálne k 9. 11. 2026). Záväzné je znenie zverejnené súdom.




